Newport, Wales
<s>Newport ( [Njuport]) velški: Casnewydd, je lučki grad od 130,086 stanovnika.</s>

<s>On ima status grofovije pa zajedno sa ruralnom okolicom ima 147,769 stanovnika</s>

<s>Geografske karakteristike</s>

<s>Newport leži u Južnom Walesu, na rijeci Usk, nedaleko od njena ušću u estuarij rijeke Severn odnosno Bristolski kanal</s>

<s>Od Cardiffa je udaljen 19 km sjeveroistočno.</s>

<s>Historija</s>

<s>Za antike se u njegovom sjeveroistoćnom predgrađu - Caerleon (Grad legija), nalazila snažna utvrda južnovelškog plemena Silura, koja je egzistirala između 4. vijeka pne. do 75.</s><s>Siluri su u to vrijeme kontrolirali taj kraj koji je kasnije postao poznat kao Monmouthshire.</s>

<s>Kad su Rimljani pokorili Silure, Caerleon je postao mjesto gdje su podigli svoju utvrdu Isca Silurum (Isca Augusta), u kojoj je bila smještena Druga Augustovska legija.</s><s>Već oko 80. podignut je amfiteatar koji je kasnije postao predmetom legende da je to bilo mjesto Okruglog stola kralja Arthura.</s>

<s>Tokom srednjeg vijeka Newport je bio borough sa zamkom podignutim oko 1126., koji je danas u ruševinama.</s><s>Grad je uživao brojne trgovačke privilegije, koje su mu dodijeljivane raznim poveljama, kao što je ona iz 1385.</s><s>Svoj današnji značaj stekao je u 19. vijeku kao eksportna luka za ugljen iz nedaleke unutrašnjosti.</s><s>Newport je 1839. bio poprište masovne čartističke pobune, od koje se još uvijek vide tragovi koje su napravili metci po stupovima hotela  Westgate.</s><s>Posao sa transportom ugljena bio je prosperitetan sve do 1913., ali je nakon tog prestao, pa se grad preorjentirao na proizvodnju i preradu čelika, aluminija, papira, kemikalija i mašinogradnju.</s>

<s>Privreda i transport</s>

<s>Preko njuportske luke danas se uvozi drvo, čaj i automobili.</s>

<s>Sve donedavno Newport je bio jedan od najvažnijih britanskih metalurških centara, sa ogromnom čeličanom u istočnom predgrađu -Llanwern.</s><s>Proizvodnja čelika obustavljena je 2001., ali se još uvijek proizvode valjani čelični limovi.</s>

<s>Newport ima odlične željezničke i cestovne veze sa Londonom, jugoistočnom, centralnom i sjevernom Engleskom, kao i sa drugim dijelovima Južnog Walesa.</s>

<s>Znamenitosti</s>

<s>Newport je poznat po 15 mostova preko [River Usk|Uska]], od kojih je prvi podignut 1600.</s><s>Od svih njih vrijedi istaknuti neobični pokretni željezni most iz 1906., visok 75 metara, koji mijenja svoje mjesto između riječnih dokova prema potrebi i most - George Street iz 1964. koji je bio prvi britanski kabelski konzolni most.</s>

<s>Pobratimski gradovi</s>

<s>Heidenheim an der Brenz, Njemačka 
 Kutaisi, Gruzija
 Guangxi, Kina</s>

<s>Izvori</s>

<s>Vanjske veze</s>

<s>Newport City Council</s>

<s>Gradovi u Walesu</s>

